सामग्री: मुख्यमंत्रिपदाची शपथ घेतल्यानंतर सहा महिन्यात आमदार होणं बंधनकारक आहे. मात्र, विधानपरिषदेच्या निवडणुका पुढे ढकलल्यानं आणि राज्यपाल नियुक्त सदस्यत्वासाठी उद्धव ठाकरेंची शिफारस मान्य न केल्यानं पेच निर्माण झाला होता.

अखेर राज्यपालांनी निवडणूक आयोगाला पत्र लिहित विधानपरिषदेच्या निवडणुका लवकरात लवकर घेण्याची विनंती केलीय.

या सर्व घडामोडींमुळं राज्यपालपद फारच चर्चेत आलं. कधी विरोधी पक्षनेते, तर कधी सत्ताधारी राजभवनात फेऱ्या मारत होते. अखरे राज्यपालांच्या पत्रामुळं हे 'फेरीसत्र' थांबलं असलं तरी राज्यपाल भगतसिंह कोश्यारी हे काही अजून चर्चेच्या फेऱ्यातून सुटत नाहीत. 

राज्यपालांभोवती फिरणारं सध्याचं राजकीय चक्र लक्षात घेता, बीबीसी मराठीनं महाराष्ट्रातील आतापर्यंतच्या राज्यपालांबाबत थोडक्यात माहिती देण्याचा प्रयत्न केलाय.  

1) राजा महाराज सिंह

संयुक्त महाराष्ट्राच्या निर्मितीआधी म्हणजे 6 जानेवारी 1948 ते 30 मे 1952 दरम्यान राजा महाराज सिंह तेव्हाच्या मुंबई प्रांताचे राज्यपाल होते.

कपूरथळा राजघराण्यात राजा महाराज सिंह यांचा जन्म झाला. महाराजा हरी सिंग यांच्या सत्तेखालील जम्मू-काश्मीरचे पंतप्रधान म्हणूनही राजा महाराज सिंह यांनी काम पाहिलंय.

1941 साली त्यांची लखनौ विद्यापीठाचे कुलपती म्हणून निवड झाली होती. 

वयाच्या 72 व्या वर्षी बॉम्बे गव्हर्नर्स इलेव्हन या क्रिकेट संघाचे ते कर्णधार होते. क्रिक इन्फो या वेबसाईटनं ही माहिती दिलीय.

2) सर गिरिजा शंकर बाजपेयी

30 मे 1952 ते 5 डिसेंबर 1954 या काळात सर गिरिजा शंकर बाजपेयी हे मुंबई प्रांताचे राज्यपाल होते.

ऑक्टोबर 1915 मध्ये त्यांनी भारतीय प्रशासकीय सेवेत पदार्पण केलं. नंतर विविध पदांवर कार्य केल्यानंतर स्वातंत्र्योत्तर भारतात ते राजकारणात सक्रीय झाले. भारत स्वातंत्र्य झाल्यानंतर पंडित नेहरुंनी त्यांना परराष्ट्र खात्याचे मुख्य सल्लागार म्हणून नियुक्त केलं.

पुढे नेहरूंनी त्यांना मुंबई प्रांताचे राज्यपाल म्हणून नियुक्त केलं. त्यानंतर काही काळानं त्यांची प्रकृतीही ढासळत गेली. राज्यपालपदी असतानाच 5 डिसेंबर 1954 रोजी सर गिरिजाशंकर बाजपेयी यांचं निधन झालं. 

3) हरेकृष्ण मेहताब

भारतीय स्वातंत्र्य लढ्यातील अग्रणी नेते, काँग्रेसचे नेते आणि ओडिसा राज्याचे मुख्यमंत्री अशी ओळख असणाऱ्या हरेकृष्ण मेहताब हे 14 मार्च ते 1955 ते 14 ऑक्टोबर 1956 या दरम्यान मुंबई प्रांताचे राज्यपाल...\nमागील सामग्री खालीलप्रमाणे सारांशित केली जाऊ शकते:
महाराष्ट्राचे राज्यपाल भगतसिंह कोश्यारी हे सध्या राज्याच्या राजकारणाच्या केंद्रस्थानी आहेत. कारण आहे मुख्यमंत्री उद्धव ठाकरे यांच्या विधिमंडळ सदस्यत्वाचं.